ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣደዳ ሞትን ስቓይን ተምሃሮ ዝኾና ዩኒቨርሲቲታት ኢትዮጵያ 7 ሰነ 2019 መግለጺ ስእሊ, ኣብ ዩኒቨርሲቲ ደብረብርሃን ዝርከቡ ተምሃሮ ካልኦት ክልላት ብዝሓደሮም ስግኣት እቲ ቐጽሪ እናለቐቑ ይርከቡ። ላዕለዎት ትካላት ትምህርቲ ኢትዮጵያ፡ ቀስ ብቐስ እቲ ኣብታ ሃገር ዘሎ ፖለቲካዊ ዘይምህዳእ ዝንጸባረቐለን፣ ተምሃሮ ግዳያት ዓሌታዊ ጥቕዓት ዝኾኑለን ማእኸላት እናኾና ብምምጽአን፡ ኣብ ክንዲ ፍልጠት ዝሽመተለን ሞትን ስቓይን ዝስመዐለን ኮይነነን ይስትውዐላ። ብፍላይ ተጋሩ ተምሃሮ ካብ ትግራይ ወፃኢ ናብ ዘለዋ ላዕለዎት ትካላት ትምህርቲ ከይዶም ክመሃሩ ስግኣት ከም ዝሓደሮም ክሳብ ሰልፊ ብምውፃእ ገሊጾም፡ ሚኒስቴር ትምህርቲ ኣብ ክልሎም ኣብ ዝርከቡ ዩኒቨርሲቲታት ክምድቦም ሓቲቶም ነይሮም። እንተኾነ፡ መስርሕ ምደባ ተምሃሮ ዩኒቨርሲቲ እቲ ሚኒስቴር ነዚ ከም ዘይፈቅድ፡ እኳ ድኣስ ተምሃሮ፡ ካብ ስምዒታውነትን ፖለቲካዊ ጽልዋን ናጻ ኾይኖም ትምህርቶም ንክከታተሉ ንምግባር ኣብ ዝሕግዙ ስራሕቲ ከም ዘድህብ ገሊጹ ነይሩ። ቢቢሲ፡ ድልውነት ጸጥታን ደሕንነትን ዩኒቨርሲቲታት ኣመልኪቱ ወርሒ መስከረም 2018 ኣብ ዝሰርሖ ጸብጻብ፡ ኣብ ሚኒስቴር ትምህርቲ ሓላፊ ክፍሊ ላዕለዎት ትካላት ትምህርቲ ዶክተር ሳሙኤል ክፍሌ ምርግጋእ መጺኡ'ዩ ዝብል ምላሽ ሂቡ ነይሩ። 1400 ተማሃሮ ዩኒቨርስቲ ባህርዳር ካብ ቀጽሪ ተባሪሮም ወጥሪ ልሂቃን ትግራይን ኣምሓራን ከመይ ይሃድእ?
